SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Pavel Višňovský	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Rauen	
Názov a adresa 
prijímajúcej organizácie:	Ceméa de Haute-Normandie 
33 route de Darnétal, BP 1243, 
76177 Rouen Cedex 1	
Účel cesty:	Účasť na prípravnej návšteve k projektu International meeting of young people around the Film Festival Education	
Spôsob financovania 
(kto hradí cestovné, pobytové náklady, iné výdavky):	Výdavky refunduje Ceméa de Haute - Normandie	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
29.9.2013	•	Príchod a ubytovanie	
30.9.2013	•	Presun do mesta Rouen a ubytovanie
•	Otvorenie prípravnej návštevy k projektu International meeting of young people around the Film Festival Education v organizácii Cemea v meste Rouen
•	Prezentácia projektu
•	Prezentácia organizácie Cemea
•	Informovanie o festivale
•	Záver	
1.10.2013	•	Návšteva mesta Evreux (informačné centrum mládeže, kino – miesto festivalu a pod)
•	Návšteva mesta Bonneville – miesto podujatia v decembri
•	Návšteva organizácie Cemea v meste Rouen	
2.10.2013	•	Tvorba zásad a princípov kooperácie počas projektu v decembri
•	Tvorba programu projektu v decembri a tvorba pracovných skupín
•	Predstavenie Youth Passu lídrom pracovných skupín
•	Prehliadka mesta Rouen	
3.10.2013	•	Rekapitulácia záverov z predchádzajúcich dní
•	Nastolenie otázky logistiky projektu
•	Záver	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
30.9.2013	Po otvorení stretnutia (prípravná návšteva k projektu International meeting of young people around the Film Festival Education) a úvodnom privítaní nasledovalo krátke zoznámenie účastníkov. Stretnutie prebehlo v priestoroch organizácie Cemea Rouen, za účasti lídrov z Francúzska (Nora Oubaali), Česka (Dominik Urban), Slovenska (Pavel Višňovský) a Talianska (Alessandra Panikos). 
Na stretnutí sa prezentoval projekt International meeting of young people around the Film Festival Education. Prezentovali ho zamestnanci Cemea De Haute-Normandie: Flavien Degoulet, Emilie Martin. Pascal Grialou predstavil históriu filmového festivalu. 
Výstupom stretnutia bude v decembri zapojenie sa do filmového festivalu, konkrétne jeho 9. ročníka. Hlavným cieľom projektu je združiť mladých ľudí z rôznych európskych krajín s participáciou na filmovom festivale, ktorý je zameraný na vzdelávanie a výchovu. Tento cieľ bude dosiahnutý prostredníctvom diskusií s režisérmi, sledovania edukačných filmov na festivale, účasti na workshopoch. 	
1.10.2013	Cieľom druhého dňa bolo oboznámiť lídrov krajín, zapojených do projektu, s miestami, kde sa bude projekt realizovať, čím získajú účastníci detailnejší prehľad o pripravovanom podujatí.
Z toho dôvodu bolo navštívené mesto Evreux, v ktorom sa bude konať spomínaný projekt a filmový festival Education, ktorý prezentuje filmy vzdelávacieho charakteru. Bola nám ukázaná budova v ktorej sa bude konať festival (Pathé cinema), centrum mesta a stravovacie zariadenie pre účastníkov projektu. 
Poobede sme sa presunuli do Bonneville, kde sme boli na obhliadke areálu, v ktorom budú ubytovaní účastníci projektu. 
Následne sme sa vrátili do organizácie Cemea v meste Rouen, kde sme diskutovali o programe projektu a možnosti, ako môžu jednotlivé pracovné skupiny zo zúčastnených krajín doňho prispieť.  Výstupom diskusií je konsenzus, že:
•	Každá krajina pripraví 1 workshop, pričom ostatné krajiny sa doňho zapoja. Celkovo teda budú realizované 4 workshopy buď priamo na festivale alebo v mieste ubytovania účastníkov projektu. 
•	Súčasťou diskusie bola aj téma propagácie festivalu a projektu prostredníctvom spoločného blogu na internete, ktorý budú písať účastníci projektu. Blog by mal byť umiestnený na stránke filmového festivalu, čím dôjde k jeho zviditeľneniu a prezentovaniu na verejnosti, s dôrazom na cieľovú skupinu mladých ľudí do 30 rokov. 
•	Do programu bude zaradené aj diskusie s režisérmi o ich tvorbe.
•	Diskusie s účastníkmi pred a po filmovom predstavení a ich názor na využitie neformálneho vzdelávania prostredníctvom filmu v praxi.	
2.10.2013	Cieľom dňa bolo vytvoriť sumár zásad a princípov kooperácie počas projektu v decembri, detailnejšie špecifikovať program a dohodnúť sa na využití Youth Passsu v rámci projektu.
Prvým bodom dňa bolo riešenie základných pravidiel projektu, pravidiel slušnosti a práce v skupinkách a rešpektovanie druhých na partnerskom princípe. Program projektu bude vo francúzštine a angličtine, podobne ako aj celá komunikácia v rámci projektu. Preto je možné očakávať, že aj účastníci projektu budú aktívne využívať tieto dva oficiálne jazyky.
Stretnutie koordinátorov bude každý deň počas projektu. Každá krajina bude prezentovať vlastný workshop (ateliér), do ktorého sa budú môcť zapojiť ostatné krajiny. Slovenskí účastníci budú prezentovať slovenskú filmovú tvorbu a dôležitosť dokumentárneho filmu v oblasti vzdelávania.  
Počas projektu budú realizované rôzne návštevy filmových predstavení na festivale, na ktorých sa budú účastníci zúčastňovať diskusií pred a po filmoch. 
Účastníkov projektu je možné ubytovať od 1.12.2013, takže je potrebné nastaviť projekt logisticky tak, aby spĺňal túto požiadavku. A taktiež, posledný deň ubytovania je  8.12.2013. 
Významným bodom stretnutia bola diskusia zameraná na uznanie získaných kompetencií. Dokladom o ich kompetenciách bude Youthpass, ktorý účastníci dostanú na konci projektu po jeho úspešnom absolvovaní. 
Finálna verzia programu bude zaslaná emailom francúzskou stranou a všetky 4 partnerské krajiny následne odsúhlasia, či je program v poriadku. Momentálne ešte nie je vytvorený finálny program filmového festivalu a až po jeho vytvorení sa môže dokončiť program tohto projektu, ktorý by mal byť s ním komplementárny.	
3.10.2013	Na záver boli zrekapitulované závery z predchádzajúcich dní:
Cieľom projektu:
•	je zapojiť mladých ľudí do filmového festivalu, zameraného na sociálne otázky a neformálne vzdelávanie 
•	umožniť mladým ľuďom skúsenosť s interkultúrnym učením
•	sieťovať organizácie z partnerských krajín (Taliansko, Slovensko, Česko, Francúzsko), ktoré sa venujú neformálnemu vzdelávaniu.
Tieto ciele budú dosiahnuté prostredníctvom nasledovných metód:
•	stretnutie s tvorcami filmov
•	diskusie (pred a aj po premietaní)
•	workshopy
•	blogy
•	nadviazania kontaktov medzi účastníkmi
Na stretnutí boli definované aj požiadavky na účastníkov projektu v decembri nasledovne:
•	vo veku 18 -25  rokov
•	so znalosťou AJ a/alebo FJ
•	záujem o sociálne a spoločenské otázky
Každá krajina vyšle jedného lídra a 6 účastníkov, ktorí spolu vytvoria pracovnú skupinu. 
Účastníci boli následne informovaní o otázkach spojených s logistikou projektu. 	
4.10.2013	Odchod na letisko. 	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Tento projekt umožní mladým ľudom zúčastniť sa na filmovom festivale, ktorý je zameraný na vzdelávanie a výchovu, spolu s ďalšími mladými ľuďmi z partnerských krajín Francúzska, Česka a Talianska. V tomto štádiu komunikácie je projekt pripravený na svoju realizáciu v decembri 2013. Ďalšie závery sú:
•	Sformovať slovenskú pracovnú skupinu v predstihu a začať riešiť logistické otázky s francúzskou stranou, ktorá následne obdrží informácie o účastníkoch.
•	Poskytnúť slovenskej pracovnej skupine zoznam obdobných projektov, ktorých informácie by mohli byť využiteľné aj pri príprave slovenského ateliéru (workshopu) v decembri 2013.	

6.	Prehľad prinesenej dokumentácie a miesto jej uloženia 

-	

7.	Osobitne vyhodnotený očakávaný prínos ZPC 

Prínosom tohto projektu pre mladých ľudí je priame zapojenie sa do medzinárodného projektu s účastníkmi z iných krajín. Hlavnou myšlienkou je prepojiť neformálne vzdelávanie s filmovou tvorbou a teda podporiť vzdelávanie prostredníctvom filmu. Účastníci sa budú priamo zapájať počas filmového festivalu a filmových projekcií, rozoberať podstatu vzdelávania, komunikovať s režisérmi a taktiež sa zúčastňovať workshopov. 
Účasť na zahraničnej pracovnej ceste bola prínosná hlavne kvôli priamemu kontaktu s lídrami a organizáciami z iných krajín, ktoré budú do projektu zapojené.  Obsahové a logistické informácie poskytla priamo Cemea, ktorá projekt zastrešuje.
Prínosom bolo aj zapojenie do diskusie ohľadom uznávania kompetencií prostredníctvom Youth Passu, v ktorom sme mali možnosť definovať, k akým nadobudnutým kompetenciám dôjde počas realizácie projektu.
Vďaka tejto prípravnej návšteve boli nastavené pravidlá spolupráce a internej komunikácie.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Informácie boli poskytnuté pracovníkom IUVENTY – Slovenského inštitútu mládeže:
Mgr. Miroslava Gajdošová (miroslava.gajdosova@iuventa.sk), Mgr. Kamila Zoľáková (kamila.zolakova@iuventa.sk).	

Súhlasím so zverejnením tejto správy na internete

Dátum:	
6.10.2013	
Správu vypracoval
(meno a priezvisko, podpis):	
Pavel Višňovský	
Správu schválil
(meno a priezvisko, podpis):	Ing. Viliam Michalovič